《种蔬》
明代·吴允贞

老入深山断俗缘，漫将蔬圃事年年。羊肠路曲人谁到，马目篱疏手自编。

夜雨每添松叶密，春风时长豆苗鲜。儒生事业真堪笑，百瓮黄齑是料钱。

作者简介：吴允贞，字天祐。南海人。琏子。明孝宗弘治十五年（一五〇二年）进士。历户部郎中，出知永州府，累官至广西参政。清道光《广东通志》卷二七六有传。